CELEX: 32017D1197
Language: fi
Date: 2017-07-03 00:00:00
Title: Komission täytäntöönpanopäätös (EU) 2017/1197, annettu 3 päivänä heinäkuuta 2017, perussiementen ja perussiemeniä aikaisempaa sukupolvea olevien jalostettujen siementen virallisesti valvottua viljelystarkastusta koskevan määräaikaisen kokeen järjestämisestä neuvoston direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY mukaisesti annetun täytäntöönpanopäätöksen 2012/340/EU muuttamisesta (tiedoksiannettu numerolla C(2017) 4442) (ETA:n kannalta merkityksellinen teksti. )

5.7.2017   
            
            
               FI
            
            
               Euroopan unionin virallinen lehti
            
            
               L 172/30
            
         KOMISSION TÄYTÄNTÖÖNPANOPÄÄTÖS (EU) 2017/1197,
   annettu 3 päivänä heinäkuuta 2017,
   perussiementen ja perussiemeniä aikaisempaa sukupolvea olevien jalostettujen siementen virallisesti valvottua viljelystarkastusta koskevan määräaikaisen kokeen järjestämisestä neuvoston direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY mukaisesti annetun täytäntöönpanopäätöksen 2012/340/EU muuttamisesta
   
      
         (tiedoksiannettu numerolla C(2017) 4442)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 13 a artiklan,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (2) ja erityisesti sen 13 a artiklan,
   ottaa huomioon juurikkaiden siementen pitämisestä kaupan 13 päivänä kesäkuuta 2002 annetun neuvoston direktiivin 2002/54/EY (3) ja erityisesti sen 19 artiklan,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (4) ja erityisesti sen 33 artiklan,
   ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (5) ja erityisesti sen 16 artiklan,
   sekä katsoo seuraavaa:
   
               (1)
            
            
               Komission täytäntöönpanopäätöksessä 2012/340/EU (6) säädetään 31 päivänä joulukuuta 2017 päättyvän määräaikaisen kokeen järjestämisestä; jäsenvaltiot voivat osallistua tähän kokeeseen ja valita perussiementen ja perussiemeniä aikaisempaa sukupolvea olevien jalostettujen siementen osalta virallisten viljelystarkastusten ja virallisesti valvottujen viljelystarkastusten välillä neuvoston direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY mukaisesti.
            
         
               (2)
            
            
               Vielä ei ole saatu päätökseen arviointia siitä, voiko mahdollisuus valita virallisten viljelystarkastusten ja virallisesti valvottujen viljelystarkastusten välillä olla parempi vaihtoehto virallisten viljelystarkastusten suorittamista koskevalle vaatimukselle perussiementen ja perussiemeniä aikaisempaa sukupolvea olevien jalostettujen siementen osalta, koska kokeen päätökseen saattamiseksi tarvitaan enemmän tietoa erityisesti virallisen tarkastuksen alhaisimmasta tasosta. Sen vuoksi on tarpeen pidentää väliaikaisen kokeen kestoa.
            
         
               (3)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2012/340/EU 7 artiklassa ilmaisu ”31 päivänä joulukuuta 2017” ilmaisulla ”31 päivänä joulukuuta 2019”.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 3 päivänä heinäkuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL 125, 11.7.1966, s. 2298/66.
   
      (2)  EYVL 125, 11.7.1966, s. 2309/66.
   
      (3)  EYVL L 193, 20.7.2002, s. 12.
   
      (4)  EYVL L 193, 20.7.2002, s. 33.
   
      (5)  EYVL L 193, 20.7.2002, s. 74.
   
      (6)  Komission täytäntöönpanopäätös 2012/340/EU perussiementen ja perussiemeniä aikaisempaa sukupolvea olevien jalostettujen siementen virallisesti valvottua viljelystarkastusta koskevan määräaikaisen kokeen järjestämisestä neuvoston direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY mukaisesti (EUVL L 166, 27.6.2012, s. 90).